da da da id en en da de de de nds nds de de fi da sv da da da de en da da da da da da da da en nb da da da da da da da da da nl et da da da da da da da en da eo da da da en da sv sv da da nb da da da da nb nb da da da nb nb da nb da da nb da da da en en da nb nb nb en da nb da da da nb da da en da da da da da da da da da da da da de da it da da da da da nb nb nb da da nb nb nb da nb nb nb nb da nb da da da da nb nb nb nb da da it fi fr en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Læs alt om de danske julekalendre gennem tiderne
Nisserne – Det endelige opgør
Nisserne – Det store opgør blev første gang sendt på norsk tv tilbage i 2001. Den oprindelige titel er ‘Nissene på Låven’, som oversat betyder Nisserne i Laden. På dansk tv gik julekalenderen dog under navnet Nisserne – Det endelige opgør. Efter stor succes i Norge købte både Sverige og Danmark rettigheder til også at sende julekalenderen. I Norge er der desuden senere hen blevet lavet en efterfølger til den satiriske julekalender. Efterfølgeren fik titlen ‘Nissene over skog og hei’, som på dansk betyder Nisserne gennem skov og hede. Denne julekalender var ligeledes en parodi på et populært realityprogram.
Brødrene Mortensens Jul – jagten på julestemningen
I 1998 viste TV 2 julekalenderen ’Brødrene Mortensens Jul’ og er instrueret af Hans Kristensen. Julekalenderen er baseret på børnebogsforfatterens, Bjarne Reuter, ’Børnenes Julekalender’, som er en bog fra 1979. Julekalenderen blev en stor succes, og de danske børnefamilier kunne med glæde genudse Brødrene Mortens Jul i december 2002. Grunden til den store succes har alt andet end lige noget at gøre med det høje ambitionsniveau, der var sat for julekalenderen. Fortællingen udspiller sig i den sidste halvdel af 1950’erne, og filmproducenten, Regner Grasten, fik derfor Lise Nørgaard, der står bag Matador, til at hjælpe med manuskriptet. Nørgaard kom i alt til at stå for manuskriptet til seks afsnit. De resterende 18 afsnit er forfattet af Peter Bay, Thorvald Lervad, Lars Mering og Anne-Marie Olsen. Til genudsendelsen i 2002 tilføjede TV 2 interaktive muligheder. Eksempelvis kunne seerne indsende julehilsner, læse faktabokse på tv-skærmen om 1950’erne samt være med på en ’sing-a-long’ med julekalenderens sange.
Storebror Wilhelm skal i julestemning
Brødrene Mortensens Jul handler om, at Hugo Mortensen vil få sin storebror, Wilhelm Mortensen, i julestemning. I stedet for at tænke på julen prøver Wilhelm nemlig ihærdigt at score kaffebarens servitrice Hanne. Det er dog ikke kun Wilhelm, der har set sig lun på Hanne, og han får konkurrence fra den nye ansatte i baren, Johnny. Hugos mission om at få Wilhelm i julestemning er dog sværere, end han troede. Hugo begynder at få breve fra den mystiske J.N., som gerne vil møde Hugo. Wilhelm og Hugo er overbeviste om, at J.N. må være en forkortelse for ’JuleNissen’. Selvom Wilhelm ikke er synderligt interesseret i julen, kan han og hans ven, Mouritz, ikke lade være med at udspionere Hugo og Hugos veninde Birthe. Hugo og Birthe bliver begge sendt ud på nogle eventyr i deres søgen efter J.N.
Julekalender med musik og interaktive muligheder
Gadesangeren Rudolf skulle egentlig være spillet af Kim Larsen. Da Larsen sprang fra, fik en anden anerkendt, dansk musiker, Flemming Bamse Jørgensen, rollen. Bamse havde selv skrevet flere af sangene til Brødrene Mortensens Jul. Dog var 12 af sangene genbrugt fra Bamses eget album ’Jul på Vimmersvej’ fra 1995. Den øvrige musik stod Michael Hardinger og Rasmus Schwenger for. Begge er kendt fra Shu-Bi-Dua og desuden havde erfaring med julekalendersange fra ’Jul i Juleland’ og ’Krummernes Jul’. Foruden Bamse har Brødrene Mortensens Jul blandt andre Sofie Lassen-Kahlke, Karl Bille, Lasse Baunkilde, Rasmus Albeck, Per Damgård Hansen, Vibeke Hastrup, Torben Zeller og Søren Spanning med på rollelisten.
Kendte sange fra Brødrene Mortensens Jul
Dengang Jeg Var En Lille Dreng
Når Et Julelys Bli’r Tændt
Her Lugter Lidt Af Jul
Du Kan Ønske Hvad Du Vil
Hvem Har Du Kysset I Din Gadedør?
Vi Ve’ Ha’ Rock
(Giv Mig Dit Hjerte) Hanne
Julemanden Får Et Føl
At Sige Det Til
Når Det Snart Er Jul
Tak For I Dag
Medvirkende skuespillere i Brødrene Mortensens Jul
Lasse Baunkilde spiller Wilhelm Mortensen
Rasmus Albeck spiller Hugo Mortensen – Wilhelms lillebror
Per Damgård Hansen spiller Mouritz Madsen – Wilhelms ven
Puk Lervad Grasten spiller Birthe Lund – Hugos veninde
Sofie Lassen-Kahlke spiller Kaffe Hanne – servitrice i Svendsens kaffebar
Karl Miller Bille spiller Johnny – knallertbud i Svendsens kaffebar
Søren Spanning spiller Benny Mortensen – Wilhelm og Hugos far
Vibeke Hastrup spiller Elin Mortensen – Wilhelm og Huogs mor
Claus Bue spiller Svendsen – indehaver af Svendsens kaffebar
Flemming Bamse Jørgensen spiller Rudolf – gadesanger
Susanne Heinrich spiller Sorte Sussie
Peter Schrøder spiller Svend – musiklærer
Kjeld Nørgaard spiller Skoleinspektør
Stephanie León spiller Kammerat i Wilhelms klasse
Gunvor Reynberg spiller Connie Madsen – Mouritz’ mor
Niels Anders Thorn spiller Svend Aage Madsen – Mourits far
Camilla Bendix spiller Frk. Lund – Birthes mor
Thomas Eje spiller Onkel August
Lisbeth Gajhede spiller Moster Emma
Torben Zeller spiller Julemand
Desiré Hamilton spiller Julie – Susies niece
Louise Bielefeldt spiller Beatrice – Wilhelms kusine
Folmer Rubæk spiller Ejendomsinspektør
Mari-Anne Jespersen spiller Frk. Poulsen, skolesekretær
Erni Arneson spiller Buspassager / Turist i Rundetårn
Bjarne Henriksen spiller Kontroltårn
Birthe Backhausen spiller Dame i rullestol
René Benjamin Hansen spiller Dyrepasser
Gerda Gilboe spiller Dame foran Rundetårn
Preben Kristensen spiller “Cigaren”, bibliotekar
Tomas Villum Jensen spiller Elevatorfører
Joachim Knop spiller Dommer i sangkonkurrence
Grethe Mogensen spiller Frk. Abrahamsen, spillelærerinde
Hans Henrik Voetmann spiller Afdelingschef i Magasin
Martin Hestbæk spiller Flyveleder
apr6april 6, 2019 • By admin • Posted in 1990erne, 2000'erne, TV2 • Tagged 1998, 2002 • Comments: +
Nissebanden i Grønland – læs om julekalenderen her
DR-julekalenderen Nissebanden i Grønland er den julekalender, som DR har sendt flest gange. Hele fem gange, har de vist den. Første gang var i 1989 og siden er den blevet genudsendt i 1993, 2002, 2011 og 2016. Det er ikke uden grund, at julekalenderen er blevet sendt så mange gange. Nissebanden i Grønland er nemlig populær hos både store og små, da den er spækket med godt julehumør.
I Nissebanden i Grønland sender Agent A-38 den hemmelige Nissebande afsted til Grønland i en ballon. De skal hjælpe julemanden, mens han leder efter to magiske stjernesten. De magiske stjernesten er så kraftfulde, at den, der slår stenene mod hinanden, kan ønske sig hvad som helst i verden. Derfor er det vigtigt, at stenene ikke ender i de forkerte hænder. Julemandens mission er at finde stenene, så han kan destruere dem. Nissebanden skal klare julemandens forberedelser til julen, men de ved ikke, hvorfor julemanden er rejst afsted. For at overleve i det kolde Grønland må nisserne lære at fiske gennem isen, at køre med hundeslæde og at fange sæler.
I Nissebanden i Grønland vil købmanden Fiffig-Jørgensen fra Holme-Olstup gerne have, at julemanden flytter til hans by. Fiffig-Jørgensen ønsker nemlig at Holme-Olstrup skal blive berømt i hele verden. Hvis julemanden bor i Holme-Olstup, vil det tiltrække turister fra nær og fjern, og det vil kunne mærkes i købmandsbutikken. Han stjæler derfor alle julemandens breve. Det lykkes dog agenten A-38 at sende julemandens breve til Nissebanden, der er i Grønland. Fiffig-Jørgensen tager derfor til Grønland for at få julemanden til Holme-Olstrup.
En hyggelig flok nisser
I Nissebanden i Grønland møder man en række gengangere fra den første julekalender om Nissebanden. Banden består af grød- og pulternissen Lunte, kræmmernissen Gemyse, skibsnissen Skipper, og slotsnissen Hr. Andersen. Ung- og skovnissen Puk er den nye nisse i flokken, som ved et tilfælde kommer med på rejsen til Grønland. Her viser hun dog hurtigt, hvad hun kan som nisse. A38 optræder igen som nisseagent.
Julekalenderen foregår dels i en klippegrotte og i julemandens værksted, men også i det natursmukke Grønland. Nissebanden i Grønland foregår også i Holme-Olstrup, hvor købmanden Fiffig-Jørgensen lægger skumle planer.
Flemming Jensen medvirker i Nissebanden i Grønland som den grødglade nisse Lunte, mens Kirsten Peüliche spiller Gemyse. Arne Hansen spiller den ældste nisse Hr. Andersen og Finn Nielsen spiller skibsnissen Skipper. Hans Dal spiller agent A-38 og Ann Hjort medvirker som ungnissen Puk. Rollerne som de snedige Hr. og Fru Fiffig-Jørgensen bliver spillet af Christoffer Bro og Therese Damsholt.
Kendte sange fra Nissebanden i Grønland
Nu’ det jul (titelsangen)
Medvirkende skuespillere i Nissebanden i Grønland
Flemming Jensen spiller Lunte
Kirsten Peüliche spiller Gemyse
Finn Nielsen spiller Skipper
Ann Hjort spiller Puk
Arne Hansen spiller Hr. Mortensen
Malik Niemann spiller Inuk
Christoffer Bro spiller Fiffig-Jørgensen
Terese Damsholt spiller Fru. Fiffig-Jørgensen
Hans Dal spiller A-38
Poul Bundgaard spiller Sognerådsformand
Benny Hansen spiller sognerådsmedlem
William Kisum spiller sognerådsmedlem
John Martinus spiller sognerådsmedlem
Henrik Koefoed spiller Hansen
Tom McEwan spiller Hansen
Johannes Therkelsen spiller Inuks bedstefar
Henrik H. Lund spiller Julemanden
Torben Hundahl spiller Julemandens stemme
Lasse Lunderskov spiller Flyveledernisse
Per Pallesen spiller Skorstensfejer
Marianne Flor spiller Olga, nabo
Johan Davidsen spiller Postbud
Jens Therkelsen spiller Spillemand
Hans Sigurdsen spiller Spillemand
Niels Danielsen spiller Julemanden
Andre Julekalendre i denne serie
mar31marts 31, 2019 • By admin • Posted in 1980'erne, 1990erne, 2000'erne, 2010'erne, DR Ramasjang, DR1 • Tagged 1989, 1993, 2002, 2011, 2016 • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk